stanford-oval/wikipedia huggingface dataset:
Jimmie Ericsson
Ura > Seuraura

Ericsson on HC Vita Hästenin kasvatti. Hän kuitenkin pelasi kaksi ensimmäistä miesten peliään kaudella 1998–1999 Södertälje SK:ssa, Ruotsin I-divisioonassa. Vuodet 1999–2002 Ericsson pelasi samaa sarjaa kasvattajaseurassaan Vita Hästenissä. Kaudeksi 2001–2002 hän siirtyi sarjatasoa ylemmäs HockeyAllsvenskaniin ja Skellefteå AIK:n joukkueeseen. Ericssonin tulokaskausi toi 39 ottelussa tehot 6+11=17. Kaudella 2002–2003 pisteitä tuli 25, mutta jäähyminuutteja 126, jotka riittivät runkosarjan jäähypörssin viidenteen sijaan. Ericsson edusti Skellefteåta kevääseen 2005 saakka. Joukkue pääsi hänen jokaisena kolmena kautenaan siellä Elitserienin karsintoihin mutta, sarjanousu jäi vielä saavuttamatta.
Kaudeksi 2005–2006 Ericsson siirtyi Elitserienin nousijajoukkue Leksands IF:n riveihin. Tulokaskausi Elitserienissä toi 40 runkosarjassa tehot 3+6=9. Joukkue putosi keväällä 2006 takaisin HockeyAllsvenskaniin, mutta Ericsson jatkoi Elitserien-uraansa Skellefteå AIK:ssa, joka nousi kaudeksi 2006–2007 Ruotsin pääsarjaan. Hän on edustanut joukkuetta tuosta kaudesta lähtien. Ericsson oli kaudella 2009–2010 Anders Söderbergin jälkeen Skellefteån toiseksi paras maalintekijä ja joukkueen sisäisessä pistepörssissä hän oli toinen Söderbergin ja Christian Söderströmin kanssa. Maaliskuussa 2010 Ericsson teki peräti viisivuotisen jatkosopimuksen Skellefteån kanssa.
Kaudella 2010–2011 Ericsson voitti kolmella osumallaan liigan alivoimamaalipörssin ja Elitserien-hopeaa keväällä 2011. Kaudella 2011–2012 hän nousi Skellefteån kapteeniksi. Hän voitti Elitserien-hopeaa myös keväällä 2012. Kaudella 2012–2013 Ericsson teki liigan yhden kauden piste-ennätyksensä tehoilla 8+27=35. Hän johdatti Skellefteån kauden päätteeksi Ruotsin-mestaruuteen. Ericsson palkittiin koko kauden parhaana pelaajana Guldpuckenilla. Hänelle tarjottiin kauden jälkeen kaksisuuntaista sopimusta useaan NHL-joukkueeseen, mutta Ericsson kuitenkin kieltäytyi kaikista tarjouksista vedoten haluun solmia yksisuuntaisen sopimuksen. Ericsson kipparoi seuran toiseen peräkkäiseen mestaruuteen kaudella 2013–2014.
Ura > Maajoukkueura

| Mitalit> Maa:   Ruotsi.Miesten jääkiekko. Olympialaiset  | Mitalit> Maa:   Ruotsi.Miesten jääkiekko. Olympialaiset  | Mitalit> Maa:   Ruotsi.Miesten jääkiekko. Olympialaiset  | Maa:   Ruotsi> Miesten jääkiekko. |
| --- | --- | --- | --- |
|  Hopeaa | Sotši 2014 | jääkiekko |  |
| MM-kilpailut  | MM-kilpailut  | MM-kilpailut  |  |
|  Kultaa | Tukholma 2013 | jääkiekko |  |
|  Hopeaa | Slovakia 2011 | jääkiekko |  |
|  Pronssia | Saksa 2010 | jääkiekko |  |
|  Pronssia | Valko-Venäjä 2014 | jääkiekko |  |
Ericsson voitti maailmanmestaruuden vuonna 2013, MM-hopeaa vuonna 2011 ja pronssia vuonna 2010.
Muuta

Ericssonin pikkuveli on NHL-joukkue Detroit Red Wingsin puolustaja Jonathan Ericsson. Veljekset pelasivat yhdessä vuoden 2010 MM-kilpailuissa. Nuorempi pikkuveli Jesper pelaa Ruotsin III-divisioonaa IK Gutsissa. Heidän isänsä Sven Eriksson pelasi myös Elitserien-tasolla.
Jacques Rigaut

Jacques Rigaut
Jacques Rigaut (30. joulukuuta 1898 – 9. marraskuuta 1929) oli ranskalainen dada-runoilija. Hän teki itsemurhan 30-vuotiaana ja tuli haudatuksi Cimetière de Montmartreen.
Israel Castro

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Israel Castro Macías
Syntymäaika: 20. joulukuuta 1980
Syntymäpaikka: México, Meksiko
Pelipaikka: keskikenttäpelaaja
Pituus: 175 cm
Seura
Seura: Club Deportivo Guadalajara
Pelinumero: 20
Seurat
| Vuodet | Seura | O | (M) |
| 2002-2011 | Club Universidad Nacional | 324 | (12) |
| 2011-2013 | Cruz Azul | 92 | (3) |
| 2014- | Club Deportivo Guadalajara | 20 | (1) |
Maajoukkue
| 2007-2012 | Meksiko | 48 | (1) |
 Seurajoukkueuran tilastot kattavat vain kansalliset sarjat, päivitetty 17. huhtikuuta 2014.  Maajoukkueuran tilastot päivitetty 17. huhtikuuta 2014.
Israel Castro Macías (s. 20. joulukuuta 1980) on meksikolainen jalkapalloilija, joka edustaa Primera División de Méxicossa pelaavaa Club Deportivo Guadalajaraa. Hän on pelipaikaltaan keskikenttäpelaaja. Castro on edustanut koko uransa meksikolaisseuroja. Meksikon jalkapallomaajoukkueessa hän pelasi vuosina 2007–2012.
Seurajoukkueura

Castro aloitti ammattilaisuransa Club Universidad Nacionalissa vuonna 2002. Hän pelasi seurassa peräti kymmenen kautta ja oli myös seuran kapteeni. Hän voitti Meksikon liigan Aperturan kerran ja Clausuran kolme kertaa. Hän teki ratkaisevan maalin Real Madrid CF:ää vastaan Trofeo Santiago Bernabéun loppuottelussa 2004 ja johdatti joukkueensa voittoon. Vuonna 2011 Castro siirtyi Cruz Azuliin, jossa hän viihtyi kaksi kautta ennen kuin siirtyi nykyiseen seuraansa Guadalajaraan.
Maajoukkueura

Castro teki debyyttinsä Meksikon jalkapallomaajoukkueessa vuonna 2007. Hän pelasi maajoukkueen paidassa 48 ottelua ja teki yhden maalin. Hän kuului joukkueeseen vuoden 2010 MM-kisoissa.
Käännös suomeksi
Iholla (kappale)

| ”Iholla” Kasmir |
| --- | --- | --- |

Singlen tiedot
 Albumilta: AMK Dropout
 Äänitetty : 2014
 Julkaistu: 10. lokakuuta 2014
 Tuottaja(t): Hank Solo, Jonas W. Karlsson
 Tyylilaji: pop
 Kesto: 04.11
 Levy-yhtiö: Universal Music
Kasmirin muut singlet
| ”Wowwowwow” 2014 | ”Iholla” 2014 | ”S.T.I.K. (Sä tuoksut ihan kesälomalta)” 2014 |
”Iholla” on suomalaisartisti Kasmirin kappale hänen esikoisalbumilta AMK Dropout. Universal Music julkaisi kappaleen albumin kolmantena singlenä 10. lokakuuta 2014. Kappaleen ovat säveltäneet ja sanoittaneet Kasmir ja Hank Solo. Heidän lisäksi kappaletta ovat olleet säveltämässä myös Jonas W. Karlsson ja Mikko Kuoppala.
Kappaleen musiikkivideo julkaistiin artistin Vevo-kanavalla YouTubessa singlen julkaisupäivänä. Videon on ohjannut Julius Konttinen, joka myös vastasi videon käsikirjoituksesta yhdessä artistin kanssa.
Kappale on noussut singlelistalle kolmeksi viikoksi saavuttaen parhaimmillaan 17:nnen sijan. Latauslistalle ”Iholla” tilastoitui kymmenen viikkoa, parhaimmillaan 11. sijalle (50/2014). Radiosoitossa kappale on menestynyt single- ja latauslistaa paremmin. Kappale oli yhdeksän viikon ajan kymmenen soitetuimman kappaleen joukossa, parhaimmillaan toiseksi soitetuimpana kappaleena (49/2014).
Kappaleet

Iholla – 4.11
Listasijoitukset

| Lista | Paras sijoitus |
| --- | --- |
Suomen virallinen singlelista: 17
Suomen virallinen latauslista: 11
Radiolista: 2
Ilmetton

| Ilmetton |
| --- | --- |
Valtiot:  Suomi 
Paikkakunta:  Kirkkonummi
Koordinaatit:  60°06′00″N, 24°28′14″E
Järvinumero:  81V060.1.007
Mittaustietoja
Rantaviiva:  1 km 
Pinta-ala:  0,06 km² 
 fiIlmetton 
Ilmetton on järvi Kirkkonummen eteläosassa läntisellä Uudellamaalla. Sen pinta-ala on 6,2 hehtaaria. Etäisyys Helsingin keskustasta 27 kilometriä länsilounaaseen.
Maantiede

Ilmettonin etelä–pohjoissuuntainen pituus on 330 metriä. Järvi on saareton, sen lähiympäristö on kulttuurimaisemaa. Järven länsipuolella sijaitsee Peuramaan laskettelurinne ja itäpuolella golfkenttä. Etelässä on Vindoberget. Ilmettonin ympäristössä on useita alle hehtaarin laajuisia lampia.
Ilmetton (81V060.1.007) kuuluu Välialueeseen (81V060), joka on kolmannen jakovaiheen vesistö Suomenlahden rannikkoalueen (81) päävesistössä. Ilmetton on Välialueen läntisiä vakavesiä.
Ilja Rautsi

Ilja Rautsi (s. Ilomantsi) on suomalainen käsikirjoittaja, elokuvaohjaaja ja dramaturgi.
Ilja Rautsi on aloittanut käsikirjoitusopinnot Taideteollisessa korkeakoulussa vuonna 2006. Rautsi toimi vuosia Helsingin Sanomien NYT-liitteen televisiossa esitettävien elokuvien kriitikkona. Rautsi on profiloitunut käsikirjoittajana kauhuun ja niin sanottuun genre-elokuvaan.
Rautsin ensimmäinen pitkän elokuvan käsikirjoitus oli Oskari Pastilan suomalaisia showpainijoita käsitellyt dokumenttielokuvan Spandex Sapiens (2015). Ensimmäiset Rautsin omat ohjaustyöt olivat kantaaottavaa kauhua edustaneet lyhytelokuvat Helsinki Mansplaining Massacre (2018) ja Night of the Living Dicks (2022).
Rautsin kahden ensimmäisen pitkän näytelmäelokuvan käsikirjoitukset ovat olleet suomalaisittain hyvin korkean budjetin genre-elokuvia. Pahanhautoja (2021) on kauhuelokuva ja Veden vartija (2022) tieteiselokuva. Pahanhautoja on Rautsin alkuperäiskäsikirjoitus ja Veden vartija perustuu Emmi Itärannan yli 20 kielelle käännettyyn Teemestarin kirja -romaaniin.
Valikoitu filmografia

Spandex Sapiens, 2015. Käsikirjoitus yhdessä ohjaaja Oskari Pastilan kanssa
Jättiläinen, 2016. Dramaturgi.
Lauri Mäntyvaaran tuuheet ripset, 2017. Dramaturgi
Helsinki Mansplaining Massacre, lyhytelokuva, 2018. Ohjaus ja käsikirjoitus
Pahanhautoja, 2021. Käsikirjoitus
Night of the Living Dicks, lyhytelokuva, 2022. Ohjaus ja käsikirjoitus.
Veden vartija, 2022. Käsikirjoitus
Räkä ja Roiskis, 2024. Käsikirjoitus.
Palkintoja ja tunnustuksia

Suomen arvostelijain liitto ry:n Kritiikin Kannukset yhdessä Hanna Bergholmin kanssa elokuvasta Pahanhautoja. 2022.
Innerdalstårnet

Innerdalstårnet
| --- | --- |
Sijainti:  Møren ja Romsdalin lääni,  Norja
Vuoristo:  Trollheimen, Skandit
Korkeus merenpinnasta:  1 452 m
| --- | --- |
Koordinaatit:  fi 
muokkaa - muokkaa wikitekstiä - muokkaa Wikidataa
Innerdalstårnet nähtynä Giklingdalenista.
Innerdalstårnet on Skandeihin kuuluva vuorenhuippu Sunndalin kunnassa, Norjassa. Huipun korkeus merenpinnan tasosta on 1 452 metriä.
Jan-Olof Strandberg

Jan-Olof "Puppe" Strandberg (s. 5. marraskuuta 1956 Helsinki) on suomalainen sähköbassokitaristi, joka aloitti soittamisen jo 14-vuotiaana. Hän aloitti bassokitaraopintonsa Oulunkylän Pop/jazz -opistossa. Strandberg jatkoi opintojaan klassisen musiikin koulutusta antavassa Helsingin Konservatoriossa soittimenaan sähköinen kontrabasso, "upright bass".
Puppe Strandbergin ura alkoi varsinaisesti 1970-luvun puolivälissä Rauli Badding Somerjoen yhtyeessä. Ensimmäisen yhtyeensä "Funky President" hän kokosi yhdessä "Right-Hand" Hännisen kanssa 1977. Noihin aikoihin Jan-Olof soitti myös yhdessä Jukka Tolosen ja Ilkka Rantamäen kanssa. Rantamäen kanssa hän teki myöhemmin kolme albumiakin.
1980-luvun alkupuolella Jan-Olof soitti bassoa Steel City -yhtyeessä. Vuonna 1983 hän perusti Right-Hand Hännisen kanssa yhtyeen "F&F". Sen laulajaksi tuli Bianca Morales, jonka nimi liitettiin myöhemmin yhtyeen nimeenkin: "Bianca Morales & F.F". Yhtye esiintyi vuoden 1986 loppuun saakka. 1980-luvun loppupuolella Jan-Olof soitti yhdessä laulaja-huuliharpisti Pepe Ahlqvistin kanssa. He kävivät yhdessä kiertueella Puolassa vuonna 1987. Tämän jälkeen Jan-Olof soitti useita vuosia Ilkka Rantamäki Bandissa.
1990-luvun puolivälissä Puppe Strandberg aloitti muiden projektiensa ohessa soolouran. Hänen ensimmäinen sooloalbuminsa At The Music Box julkaistiin 1995. Seuraava albumi Great Moments levytettiin ja julkaistiin 1997. 1990-luvun lopulla Strandberg kehitteli ajatusta puoliakustisesta bassokitarasta. Soittimen - Strandberg Signature - suunnitteli ja rakensi Rauno Nieminen. Puppe Strandbergin albumi The Electric City julkaistiin elokuussa 2003 ja albumi Strandberg Project featuring Paul Jackson marraskuussa 2004.
Puppe Strandbergin muusikon ura jatkuu tällä hetkellä mm. Mel Gaynorin kansainvälisen The Fusion Project –ryhmän jäsenenä.
Jalkapallo kesäparalympialaisissa 2016

Jalkapallossa kilpailtiin Rio de Janeiron 2016 kesäparalympialaisissa 8:tta kertaa. Kilpailut käytiin 8.–17. syyskuuta. Jalkapallossa oli kaksi eri kilpailua. Toinen oli CP-jalkapallo, jossa saa pelata saman aikaisesti seitsemän pelaajaa kentällä. CP-jalkapallo pelattiin Estádio de Deodorolla. Toinen turnaus oli näkövammaisille suunnattu turnaus, joka pelattiin Centro Olímpico de Tênisissä. Siinä samanaikaisesti kentällä on viisi pelaajaa. Maalivahdilla ei tarvitse olla näkövammaa. Kumpikin turnaus oli vain miehille. Brasilia voitti näkövammaisten turnauksen ja Ukraina CP-vammaisten. Iran sijoittui kummassakin turnauksessa toiseksi.
Mitaliyhteenveto

| Sija | Maa | Kultaa | Hopeaa | Pronssia | Yhteensä |
| --- | --- | --- | --- | --- | --- |
| 1 |  Brasilia | 1 | 0 | 1 | 2 |
| 2 |  Ukraina | 1 | 0 | 0 | 1 |
| 3 |  Iran | 0 | 2 | 0 | 2 |
| 4 |  Argentiina | 0 | 0 | 1 | 1 |
Kilpailut ja mitalistit

| Laji | Kultaa | Hopeaa | Pronssia |
| --- | --- | --- | --- |
| CP-jalkapallo tiedot |  Ukraina |  Iran |  Brasilia |
| Näkövammaisten jalkapallo tiedot |  Brasilia |  Iran |  Argentiina |
Jeijjo & Nupi

| Jeijjo & Nupi> Tiedot |
| --- | --- |
Kotipaikka:  Olari, Espoo
Laulukieli:  suomi
Jäsenet:  Jeijjo   Nupi  
Levy-yhtiö:  Monsp records  
Infobox OKNimi-testi OK: 
Jeijjo (oikealta nimeltään Santeri Määttänen, s. 1986) & Nupi (oikealta nimeltään Henri Nyberg, s. 1986), on suomalainen rap-duo Espoon Olarista. Yhtyeen ensimmäinen studioalbumi Kootut selitykset julkaistiin 3rd Rail Musicin kautta loppuvuodesta 2012.
Historia

Jeijjo ja Nupi tapasivat toisensa kummankin opiskellessaan Olarin lukiossa. Kumpikin oli tehnyt räppiä aikaisemmin oman kaveriporukan kanssa. Kaksikko suuntautui tekemään omaa musiikkia vasta lukiovuosien jälkeen. Kaksikon ensimmäinen kokopitkä albumi Kootut selitykset julkaistiin 3rd Rail Musicin kautta 28. joulukuuta 2012. Albumilla vierailevat muun muassa Markku Let G, Kädveyhä, BJD, Raimo, Tuomio, Kone ja Latiksen Andy. Duon toinen pitkäsoitto NeO Olarista julkaistiin 30. toukokuuta 2014. Julkaisijana toimi jälleen 3rd Rail ja vierailijoina olivat Stepa, Tuomio, Kone, Notkea Rotta, Rautaperse, Raimo, Hätä-Miikka, Jodarok, Jontti, Mikidi & Gaiaf. Albumi nousi parhaimmillaan Suomen virallisen albumilistan sijalle 46. Rumban albumilistalla levy oli julkaisuviikolla sijalla 14. Biiseistä Pihatalkoot nousi Bassoradion tehosoittoon. Jeijjo & Nupi -duo vieraili Kultabassokerho -radio-ohjelmassa 5.1.2013.
Diskografia > Albumit

Kootut selitykset (2012)
NeO Olarista (2014)
Diskografia > Musiikkivideot

Juopon tuurilla (2012)
Brändi, johon voit luottaa (2013)
Toyboy (2013)
Lupa läikyttää 2014 (mukana Mikidi & Gaiaf, 2014)
Kolmipyörä (2014)
Yksi vielä (2014)
Säännöstely sikseen (2015) (feat. Likanen Etelä)
Karaoke (2015) (feat. Sairas T & BJD)
Tehtiin mitä piti (2015)
Ennen oli miehet rautaa (2016 Feat Eino Grön)
Diskografia > Mukana kokoelmilla

OSW Soundtrack: "Otetaan osumaa" (2012)
SAY5V Mixtape: "Yks vielä" (2014)
Levykauppa Äx Presents: "Äx-Tape" (2015)
Levykauppa Äx Presents: "Äx-Tape 2" (2016)
Diskografia > Vierailijana

| Artisti | Kappale | Albumilta | Muut vierailijat | Vuosi |
| --- | --- | --- | --- | --- |
| Musta Perjantai | "Älä oo nii vakava" | Suodatinpussifunk |  | 2007 |
| A.Luoti & Rexona | "Ostarilta ostarille" | Sivustakatsojat |  | 2011 |
| Dyniz | "Mafia" | RST | Snotty | 2012 |
| Sulavat Liikkeet | "Fankkii paskaa" | Pelkkää paskaa | Rexona, Latiksen Andy, MJP, D. Nabokov, A. Luoti, Jonde, Ännä, Siekkinen, Pelikaani, Pikkolo & Kädveyhä | 2012 |
| 8PÄK | "Klubipilluu" | Aimo annos | Dyniz, Jonde & T-Murha | 2012 |
| A.Luoti & Rexona | "Lähiölauantai Posse 2013" | Espoo Soundi | Allu Kala, DJ Iso Jammu, Dr. Sykerö, Eemeli, Jonde, Kake XL, Latentti, Latiksen Andy, M.J.P., Mole, Musta Leski, Oiva Vedätys, Pelikaani, Maisteri Pikkolo, Sepe, Tude, Ventovieras, Vihree, Äm-Kallio, Ännä & Ässä | 2013 |
| BJD | "Etelänmatka" | Kasvatustieteen lyhyt oppimäärä |  | 2013 |
| BJD | "Maanantai" | Kasvatustieteen lyhyt oppimäärä |  | 2013 |
| Adebizi & Pikkupiru | "Veri lentää" | Näil mennää mitä on | Steen1, Sepe-Susi, Pete K, Petos, Notkea Rotta & Rohtori | 2014 |
| Latiksen Andy | "Turhaa mussutusta" | Espoon maine |  | 2014 |
| Musta Lista | "Kallioon" | Jööbelinkalikat |  | 2015 |
| Tuomio & Kone | "Toinen olohuone" | Rokkaa |  | 2015 |
Aiheesta muualla

Jeijjo & Nupi 3rd Rail Musicin sivustolla (Arkistoitu – Internet Archive)
Jeijjon & Nupin haastattelu Redrum-187 -sivustolla
Jeijjo & Nupin haastattelu Länsiväylässä[vanhentunut linkki]
Jeijjo & Nupi Basson Slämärissä[vanhentunut linkki]
Hunsvotit Hesarissa
Jeijjo & Nupi Facebook¨
Hunsvotit Instagram
Jalkapallon Suomensarjan kausi 1964

| Suomensarjan kausi 1964 |
| --- | --- |
Joukkueiden määrä:  36
Nousseet joukkueet:  Upon Pallo Tampereen Palloilijat Vaasan Palloseura
Pudonneet joukkueet:  lohkojen 3 heikointa
Yleisökeskiarvo:  513
Ylempi sarjataso:  Mestaruussarja
Alempi sarjataso:  Maakuntasarja
  ← 1963 :  1965 → 
Jalkapallon Suomensarjan kausi 1964 oli Suomen jalkapallon toiseksi korkeimman sarjatason kausi. Kausi pelattiin kolmena lohkona kaksinkertaisena sarjana. Lohkovoittajat nousivat Mestaruussarjaan kaudeksi 1965.
Itälohko

| S | Joukkue | O | V | T | H | TM | PM | ME | Pist  |
| --- | --- | --- | --- | --- | --- | --- | --- | --- | --- |
| 1 | Upon Pallo1 | 22 | 19 | 2 | 1 | 75 | 18 | +57 | 40  |
| 2 | Sudet, Kouvola | 22 | 12 | 3 | 7 | 39 | 34 | +5 | 27  |
| 3 | Mikkelin Palloilijat | 22 | 11 | 3 | 8 | 44 | 41 | +3 | 25  |
| 4 | Jämsänkosken Ilves | 22 | 11 | 1 | 10 | 44 | 34 | +10 | 23  |
| 5 | Käpylän Urheilu-Veikot | 22 | 10 | 2 | 10 | 48 | 41 | +7 | 22  |
| 6 | Herttoniemen Urheilijat | 22 | 10 | 2 | 10 | 50 | 45 | +5 | 22  |
| 7 | Pallo-Pojat | 22 | 8 | 6 | 8 | 42 | 42 | 0 | 22  |
| 8 | Kotkan Jäntevä | 22 | 8 | 5 | 9 | 43 | 39 | +4 | 21  |
| 9 | Töölön Vesa | 22 | 9 | 3 | 10 | 51 | 51 | 0 | 21  |
| 10 | Joensuun Palloseura | 22 | 9 | 1 | 12 | 36 | 53 | −17 | 19  |
| 11 | Hämeenlinnan Pallokerho | 22 | 6 | 3 | 13 | 38 | 61 | −23 | 15  |
| 12 | Kuusankosken Puhti | 22 | 2 | 3 | 17 | 25 | 76 | −51 | 7  |
1 entinen Lahden Pallo-Miehet.
Länsilohko

| S | Joukkue | O | V | T | H | TM | PM | ME | Pist  |
| --- | --- | --- | --- | --- | --- | --- | --- | --- | --- |
| 1 | Tampereen Palloilijat | 22 | 17 | 2 | 3 | 65 | 18 | +47 | 36  |
| 2 | Turun Palloseura | 22 | 16 | 3 | 3 | 51 | 19 | +32 | 35  |
| 3 | Tampereen Kisa-Toverit | 22 | 11 | 6 | 5 | 44 | 29 | +15 | 28  |
| 4 | Rosenlewin Urheilijat -38 | 22 | 11 | 4 | 7 | 47 | 32 | +15 | 26  |
| 5 | Turun Toverit | 22 | 9 | 6 | 7 | 43 | 41 | +2 | 24  |
| 6 | Valkeakosken Koskenpojat | 22 | 8 | 5 | 9 | 35 | 31 | +4 | 21  |
| 7 | Hangö Idrottsklubb | 22 | 8 | 5 | 9 | 33 | 36 | −3 | 21  |
| 8 | Rauman Iirot | 22 | 10 | 1 | 11 | 36 | 55 | −19 | 21  |
| 9 | Tampereen Pallo-Veikot | 22 | 9 | 1 | 12 | 40 | 43 | −3 | 19  |
| 10 | Kalevan Pallo-Pojat | 22 | 6 | 5 | 11 | 34 | 52 | −18 | 17  |
| 11 | Rauman Pallo | 22 | 4 | 2 | 16 | 31 | 53 | −22 | 10  |
| 12 | Turun Weikot | 22 | 1 | 4 | 17 | 31 | 81 | −50 | 6  |
Pohjoislohko

| S | Joukkue | O | V | T | H | TM | PM | ME | Pist  |
| --- | --- | --- | --- | --- | --- | --- | --- | --- | --- |
| 1 | Vaasan Palloseura | 22 | 16 | 3 | 3 | 53 | 18 | +35 | 35  |
| 2 | Jakobstads Bollklubb | 22 | 15 | 4 | 3 | 58 | 28 | +30 | 34  |
| 3 | Vasa IFK | 22 | 14 | 3 | 5 | 62 | 33 | +29 | 31  |
| 4 | Seinäjoen Palloseura | 22 | 12 | 2 | 8 | 50 | 39 | +11 | 26  |
| 5 | Kokkolan Pallo-Veikot | 22 | 10 | 3 | 9 | 40 | 31 | +9 | 23  |
| 6 | Oulun Työväen Palloilijat | 22 | 9 | 5 | 8 | 41 | 35 | +6 | 23  |
| 7 | Kajaanin Palloilijat | 22 | 9 | 4 | 9 | 38 | 47 | −9 | 22  |
| 8 | Seinäjoen Sisu | 22 | 8 | 4 | 10 | 49 | 47 | +2 | 20  |
| 9 | Oulun Palloseura | 22 | 8 | 2 | 12 | 43 | 48 | −5 | 18  |
| 10 | Rovaniemen Palloseura | 22 | 6 | 3 | 13 | 23 | 41 | −18 | 15  |
| 11 | Pallokerho –37 | 22 | 5 | 2 | 15 | 29 | 63 | −34 | 12  |
| 12 | Lapuan Virkiä | 22 | 2 | 1 | 19 | 30 | 86 | −56 | 5  |
Aiheesta muualla

Suomen jalkapallon sarjataulukoita (Arkistoitu – Internet Archive)
Jan-Magnus Janssonin aukio

| Jan-Magnus Janssonin aukio> Jan-Magnus Janssons plats |
| --- | --- |
 Ammattioppilaitos Prakticum sijaitsee Jan-Magnus Janssonin aukion laidalla.
Sijainti:  Helsinki
Kaupunginosa:  Toukola
Perustettu:  2006
Omistettu:  Jan-Magnus Jansson
Taideteokset:  Oasen (Ann Sundholm)
Infobox OKNimi-testi OK: 
Jan-Magnus Janssonin aukio (ruots. Jan-Magnus Janssons plats) on rakennusten reunustama monumentaaliaukio Arabianrannassa Helsingissä. Se sijaitsee Toukolankadun päässä ammattikorkeakoulu Arcadan ja ammattioppilaitos Prakticumin rakennusten välissä. Rakennustyöt valmistuivat pääosin vuonna 2005. Lopullisen muotonsa aukio sai vuonna 2006, jolloin sille asennettiin kolme betonista valettua suurikokoista urosleijonaa ja niitä ympäröivän vesiaiheen käsittävä ympäristötaideteos Oasen. Teosta valaisee oranssia valoa antava lyhty. Veistoksen suunnittelija on kuvanveistäjä Ann Sundholm. Veistoksia ympäröi virtaava vesiaihe. Aukion kivimateriaaleista tehdyt käytävät pysyvät puhtaina lumesta ja jäästä ympäri vuoden katulämmityksen ansiosta. Aukio on nimetty suomalaisen poliitikon Jan-Magnus Janssonin mukaan.
Itäinen sotilaspiiri

Itäinen sotilaspiiri (ven. Восточный военный округ) on Venäjän asevoimien maantieteelliseen jakoon perustuva sotilaspiiri Venäjän Kaukoidässä. Sotilaspiiri muodostettiin 2008 yhdistämällä Kaukoidän sotilaspiiri ja baikalintakainen osa Siperian sotilaspiiriä. Sen päämaja on Habarovskissa.
Organisaatio

Vuonna 2023 sotilaspiirin joukkoihin kuuluivat:
5. armeija, Ussurijsk, Primorjen aluepiiri
127. motorisoitu divisioona, Sergejevka
57. kaartin motorisoitu prikaati, Bikin
305. tykistöprikaati, Ussurijsk
20. ohjusprikaati, Spassk-Dalni
35. armeija, Belogorsk, Amurin alue
64. motorisoitu prikaati, Knjaze-Volkonskoje
38. kaartin motorisoitu prikaati, Jekaterinoslavka
69. suojausprikaati, Babstovo, Juutalaisten autonominen alue
165. tykistöprikaati, Belogorsk
107. ohjusprikaati, Birobidžan
71. ilmatorjuntaohjusprikaati, Belogorsk
36. armeija, Ulan-Ude, Burjatia
37. kaartin motorisoitu prikaati, Kjahta, Burjatia
5. kaartin panssariprikaati, Divizionnaja stantsijaselvennä
30. tykistöprikaati, Divizionnaja & Taltsy stantsijaselvennä
103. ohjusprikaati, Divizionnaja stantsija
35. kaartin ilmatorjuntaohjusprikaati, Ulan-Ude
29. armeija, Tšita, Taka-Baikalian aluepiiri
36. kaartin motorisoitu prikaati, Brozja
200. tykistöprikaati, Gornyi
3. ohjusprikaati, Gornyi
140. ilmatorjuntaohjusprikaati, Domna
Tyynenmeren laivasto, Vladivostok
68. armeijakunta, Južno-Sahalinsk
338. kaartin rakettitykistöprikaati, Ussurijsk, Primorjen aluepiiri
38. ilmatorjuntaohjusprikaati, Ptitšnik, Juutalaisten autonominen alue
16. suojeluprikaati, Lesozavodsk, Primorjen aluepiiri
14. erillinen pioneeriprikaati, Vjatskoje, Habarovskin aluepiiri
Ilmiantaja

Ilmiantaja on henkilö, joka välittää näkemiään ja kuulemiaan tietoja eteenpäin viranomaisille tai tiedustelupalvelulle. Totalitaarisissa valtioissa on käytetty ilmiantajia, jotka tarkkailevat muiden ihmisten yksityiselämää ja välittävät tietonsa eteenpäin valtion viranomaiselle tai puolueen paikallisosastolle. Toiminta oli erityisen laajaa Neuvostoliitossa, jossa se muodosti keskeisen osan valtioterrorismia.[lähde? ] Myös Itä-Saksan turvallisuuspalvelu Stasi loi hyvin laajamittaisen ilmiantajaverkoston. Ilmiantaja sai luovuttamistaan tiedoista korvauksen, yleensä rahaa.
Suomessa ei valtiolla tiettävästi ole ollut vastaavaa järjestelmää, jossa kansalaisten elämää olisi seurattu ja tietoja kirjattu.[lähde? ] Suomessa ilmiannettiin kuitenkin järjestäytymättömiä työntekijöitä ammattiosaston ja vasemmistopuolueen paikallisorganisaatiolle, ja sitä kautta henkilö saattoi joutua laajempaan epäsuosioon tai häntä painostettiin jättämään työpaikkansa.[lähde? ]
Tavanomaisessa rikollisuudessa termiä käytetään poliisin värväämistä ilmiantajista, jotka paljastavat tietämiään muita rikollisia ja heidän tekemiä rikoksia, heistä käytetään usein slanginimitystä vasikka; toimintaa kutsutaan ”vasikoinniksi”. Myös taksinkuljettaja voi ilmiantaa kollegansa rattijuoppoudesta.
Kuuluisia ilmiantajia

Juudas Iskariot, yksi Jeesus Nasaretilaisen seuraajista eli opetuslapsista.
Frank Lucas, huumekauppias, New York
Henry Hill, mafioso, Lucchesen rikollisperhe
Joe Valachi, mafioso, Genovesen rikollisperhe
Lech Walesa (epäilty)
Sammy ”The Bull” Gravano, mafioso, Gambinon rikollisperhe
Salvatore Vitale, mafioso, Bonannon mafiaperhe
W. Mark Felt eli ”Syvä kurkku”
Aiheesta muualla

Kuvia tai muita tiedostoja aiheesta Ilmiantajat Wikimedia Commonsissa